**MKÖ2025 jelentkezési időszak**

A Magyar Közigazgatási Ösztöndíjprogram 2025-ös évfolyamába **szeptember 15-től október 15-ig** lehet pályázni az [**mkoprogram.hu**](http://www.mkoprogram.hu) weboldalon. Az MKÖ a 30. életévüket még be nem töltött, diplomás, magyar fiatalok karrierindító programja.

**Az ösztöndíjprogramról**

Az MKÖ a Kormány utánpótlás-képző, karrierindító programja, amelyet a Miniszterelnökség működtet. Az MKÖ a felvételt nyert 60 pályakezdő fiatal számára hazai és külföldi munkatapasztalatot, versenyképes fizetést, folyamatos mentori támogatást, valamint heti rendszerességgel szakmai és közéleti előadásokat, képzéseket, intézménylátogatásokat nyújt.

A felvételt nyert ösztöndíjasok hét hónapig egy hazai minisztériumban szereznek szakmai tapasztalatot, majd három hónapig Magyarország külképviseleti szerveinél, nagykövetségein, főkonzulátusain és nemzetközi szervezetek melletti állandó képviseleteknél dolgoznak. Az ösztöndíjprogram 2025. február 1-én kezdődik és november 30-án ér véget.

Az MKÖ 2025-ös évfolyamának ösztöndíjasai mind a belföldi programszakasz, mind a külföldi programszakasz ideje alatt emelt összegű ösztöndíjat kapnak, amely adó- és járulékmentes:

* az ösztöndíj összege belföldön havi 300 000 Ft
* az ösztöndíj összege külföldön átlagosan havi 670 000 Ft

**Pályázati feltételek**

* a pályázat benyújtásakor be nem töltött 30. életév;
* magyar állampolgárság;
* cselekvőképesség;
* büntetlen előélet;
* tárgyalóképes angol vagy német vagy francia nyelvtudás (államilag elismert, legalább B2[[1]](#footnote-1) szintű komplex nyelvvizsga, vagy olyan nyelvvizsga, amely a Nyelvvizsgáztatási Akkreditációs Központ honlapja szerint legalább B2-es szintre honosítható);
* a pályázat benyújtásának időpontjában kormányzati szolgálati, közszolgálati, állami szolgálati jogviszony nem áll fenn.

A [pályázati felhívás](https://mkoprogram.hu/wp-content/uploads/2024/09/MKO_2025_palyazati_felhivas_es_kozlemeny.pdf) és a [gyakran ismételt kérdéseket tartalmazó dokumentum](https://mkoprogram.hu/wp-content/uploads/2024/08/GYIK-2025_.pdf) az MKÖ honlapján érhető el. A jelentkezési felület szeptember 15-én nyílik meg és október 15. 23.59-ig aktív.

Felmerülő kérdés esetén az érdeklődők további tájékoztatást az [mko@me.gov.hu](mailto:mko@me.gov.hu) címen tudnak kérni.

Folyamatos tájékoztatásért szíves figyelmedbe ajánljuk a [hivatalos eseményünket](https://www.facebook.com/events/1573643106891338?ref=newsfeed) a Facebookon.

További részletekért kövessék figyelemmel az MKÖ közösségi média felületeit:

* [Facebook](https://www.facebook.com/magyarkozigazgatasiosztondijprogram)
* [Instagram](https://www.instagram.com/mko_program/)
* [LinkedIn](https://www.linkedin.com/company/magyar-k%C3%B6zigazgat%C3%A1si-%C3%B6szt%C3%B6nd%C3%ADjprogram)
* Youtube

1. A nyelvi szintek besorolása. [↑](#footnote-ref-1)